Tíz dolog, amit nem tudott a ma született feleségrõl
A Született feleségek Susanje, az egykori Lois Lane, vagyis Teri Hatcher december 8-án ünnepli az 53. születésnapját – ennek alkalmából összeszedtünk róla tíz érdekességet. Tudta, hogy teljesen véletlenül kapta meg az elsõ, képernyõs munkáját? Hogy aztán a Született feleségek-ben sem rá számítottak elsõ körben? És hogy melyik másik sorozat fõszereplõje nyert helyette egy raklapnyi díjat?
1. Nem mindennapi családból származik, édesanyja számítógépes programozó, édesapja atomfizikus volt, egyébként brit, ír, szír és cseh vér is folyik az ereiben.

2. Nagybátyja – vagyis édesanyjának sógora – már ötéves korában szexuálisan bántalmazta, ez azonban csak jóval késõbb, 2002-ben derült ki, amikor a színésznõ szülõvárosában egy tinédzser lány öngyilkos lett a férfi miatt. Nagyrészt Hatcher vallomásának köszönhetõ, hogy a zaklató börtönbe került, ott is halt meg 2008-ban.

3. Már gyerekkorában érdeklõdött a tánc iránt, balettórákra járt, a középiskolában a pompomlányok vezetõje volt, az érettségire kiadott évkönyvben pedig õt szavazták meg annak a diáknak, aki a legnagyobb valószínûséggel lesz egy akkoriban igen menõ zenés mûsor, a Solid Gold táncosa. A produkcióba végül nem került be, a San Francisco 49ers nevû amerikaifoci-csapat pompomlányai közé viszont igen.

4. Az elsõ képernyõs munkáját úgy kapta, hogy csak egy barátját kísérte el a hollywoodi válogatóra, de aztán õt is behívták. Végül meg is kapott egy énekes-táncos szerepet a Szerelemhajó-ban, amelynek aztán 19 epizódjában is feltûnt a hajó tánckarának tagjaként. Íme, megnézheti egy videón is, olyan 0.28-nál perdült elõ egy közelire a lányok közül:

5. A Star Trek: Új nemzedék-ben és a Quantum Leap-ben is szerepelt egy-egy epizódban, a MacGyver-ben pedig hosszabban is láthattuk, hat részen keresztül játszotta Penny Parkert. A címszereplõvel a legjobb közös pillanatait itt gyûjtötte össze egy rajongó:

6. A nagy áttörés 1993-ban jött a Lois és Clark: Superman legújabb kalandjai-val, itt 87 epizódon át játszhatta Superman szerelmének, Lois Lane-nek a szerepét. A szuperhõs ifjúkorát bemutató Smallville 2001-ben indult, ennek egy 2010-es epizódjában már Lois anyját alakította.

7. Pályázott a Megõrülök érted fõszerepére is, amit aztán Helen Hunt kapott meg, õt Jamie Buchman megformálásáért végül három Golden Globe-bal és négy Emmy-díjjal is jutalmazták.

8. Hatcher maga egy Golden Globe-ot vihetett haza a Született feleségek-ért, de Susan Mayer megformálásáért megkapta az amerikai színészszakszervezet, a SAG díját is, a vígjátéki kategóriában az elsõ olyan színésznõként, akinek az aktuális sorozata az átadáskor még az elsõ évadját sem tudta le.

9. A Született feleségek forgatásán több baleset is érte, egyszer egy lámpa robbant fel mellette, az egyik szilánk pedig a szemét érte, több napig szemkötõt kellett hordania. Egy másik alkalommal két bordáját törte, akkor a szerepe szerint épp egy esküvõi tortába esett bele – a kamera azonban nem állt le, a nézõk is láthatták a jelenetet.

10. Susan Mayer szerepét egyébként eredetileg nem is neki szánták, a forgatókönyvírók a Spangli késõbbi fõszereplõjére, Mary-Louise Parkerre gondoltak elsõ körben, majd Calista Flockhart, Heather Locklear és Courteney Cox is szóba került.
tévé média szórakozás Teri Hatcher Született feleségek